AFRIKAANS – The Sustainability Initiative of South Africa (SIZA)
Artikel 38 van die Immigrasiewet bepaal dat geen persoon 'n onwettige buitelander in diens mag neem nie. Dit beteken dat die werknemer in besit moet wees van 'n geldige paspoort/ID en die nodige werkspermitte moet hê wat in Suid-Afrika vereis word.
Die Nasionale Minimumloonwet bemagtig die Nasionale Minimumloonkommissie om die loon elke jaar te assesseer en te hersien. Vanaf 1 Maart 2022 is agri-werkers geregtig op 'n minimum loon van R23,19 per uur.
Enige persoon wat as 'n werknemer geag/erken word ingevolge die definisie van 'n werknemer volgens die Wet op Basiese Diensvoorwaardes (WBDV) Hoofstuk 11 Artikel 83, moet deur die besigheid erken word as 'n werknemer deur middel van 'n dienskontrak.
Alhoewel daar nie baie wetgewing vir behuising binne die landbou-sektor spesifiek in Suid-Afrika is nie, word die vereistes en strewe na beste praktyk gedryf en gebaseer op 'n kombinasie van verskeie wette en regulasies regoor die Suid-Afrikaanse regsraamwerk.
Hoekom is SIZA etiese oudits so duur?
Produsente word versoek om enige en elkeen van die sewe goedgekeurde ouditfirmas te kontak om kwotasies aan te vra voordat 'n oudit plaasvind.